armvectores/hy_wikipedia_2023 huggingface dataset:
Միլլեսգորդեն

Միլլեսգորդեն (շվեդերեն՝ Millesgårde), Ստոկհոլմի Լիդինգյո կղզում գտնվող պատկերասրահ և քանդակների պուրակ։ Տեղակայված է քանդակագործ Կարլ Միլլեսի (1875-1955)  և նրա կնոջ՝ արվեստագետ Օլգա Միլեսի (1874-1967) նախկին տան տեղում։ Միլլեսգորդենը բաղկացած է երեք հիմնական մասից՝ նկարիչների նախկին տուն, պատկերասրահ և քանդակների պուրակ։


== Պատմություն ==
1906 թվականին նկարիչ ամուսիններ զույգը` Կարլ և Օլգա Միլլեսները, Լիդինգյոյում գնեցին մի հողամաս։ Տունը նախագծել է ճարտարապետ Կառլ Մ. Բենգսոնը (1878-1935)։ Տան բացումը տեղի է ունեցել 1908 թվականին։ Հետագայում Միլլեսի եղբոր՝ ճարտարապետ Էվերթ Միլլեսի (1885-1960) հետ համատեղ իրականացվեցին վերանորոգման և ընդլայնման աշխատանքներ։ Նրանք նախատեսում էին կառուցել մի տուն, որը կապ ունի արվեստի հետ։ Միլլեսգորդենում հիմնականում ներկայացված են Կարլ Միլլեսի ստեղծագործությունները։ Մուտքի մոտ գտնվող տեռասում է գտնվում քանդակների պուրակը և մեկ այլ քանդակագործի՝ Լիլյա Աթելջենի քանդակների արհեստանոցը։ Սա Կարլ և Օլգա Միլլեսների տունն է եղել մինչև 1931 թվականը։ 1936 թվականին Միլեսգորդենը վերածվել է հիմնադրամի և որպես նվեր հանձնվել շվեդ ժողովրդին։
Փայտե մատուռն ավելացվել է 1940-ականների վերջին։ Այստեղ են թաղված Կարլ և Օլգա Միլլեսները։ Աննայի տունը կառուցվել է Միլլեսի քարտուղար Աննա Հեդմարկի (1899-1993) համար, ով 1950 թվականին եղել է Միլլեսգորդենի տիրուհին և համադրողը։ Նա այնտեղ ապրել է մինչև 1986 թվականը։
Միլլեսգորդենի նոր շենքը՝ Միլլեսգորդեն արվեստի սրահը, գտնվում է ներքին տեռասի կողային երկայնքով։ Միլլեսգորդեն արվեստի սրահը նախագծել է ճարտարապետ Յոհան Սելսինգը և բացվել է 1999 թվականի հոկտեմբերին։


== Միլլեսգորդենը ժողովրդական մշակույթում ==
Միլլեսգորդենը պատկերված է Պոլ Անդերսոնի Tau Zero արկածային վեպում, որտեղ նկարագրվում են քանդակային պուրակի բազմաթիվ գործեր


== Պատկերասրահ ==

		
		
		
		
		
		
		


=== Միլլեսգորդենի շենքեր ===

		
		


=== Ներքին հարդարանքներ ===

		
		
		


== Ծանոթագրություններ ==


== Արտաքին հղումներ ==
Millesgården website (in English and Swedish)


== Աղբյուրներ ==
Anders Bergström (2004) Millesgården - Arkitektur och trädgård (Stockholm: Atlantis) 91-7486-799-7
Նելլի Զաքս

Նելլի Զաքս (գերմ.՝ Nelly Sachs, դեկտեմբերի 10, 1891(1891-12-10)[…], Շյոնեբերգ, Տեմպլսհոֆ Շյոնեբերգ, Բեռլին, Գերմանական կայսրություն - մայիսի 12, 1970(1970-05-12)[…], Högalid Parish, Ստոկհոլմ, Ստոկհոլմի լեն, Շվեդիա), գերմանացի բանաստեղծուհի, գրականության բնագավառում Նոբելյան մրցանակի դափնեկիր (Շմուել Յոսեֆ Ագնոնի հետ միասին,1966)։


== Կենսագրություն և ստեղծագործություններ ==
Ծնվել է 1891 թվականի դեկտեմբերի 10-ին հրեական ընտանիքում։ Վաղ շրջանում նրա գրած նեո-ռոմանտիկական ոգով բանաստեղծությունները, տիկնիկային թատրոնի համար նախատեսված պիեսները, հրատարակած լեգենդների և պատմվածքների ժողովածուն կանխորոշեցին իր ստեղծագործությունների զարգացման հետագա ուղին։ Միայն 1933 թվականից հետո նա սկսեց հետաքրքրվել քրիստոնեության և հուդայականության ընդհանուր արմատներով։
1940 թվականին արտագաղթել է Շվեդիա։ Նրա բանաստղծությունների առաջին ժողովածուն լույս է տեսել 1947 Արևելյան Բեռլինում՝ «Մահվան դարպասները» (In den Wohnungen des Todes) վերնագրով։ Այդ բանաստեղծություններում, ինչպես նաև «Էլի» (Eli, 1943) պիեսում ներկայացված բոլոր թեմաները հետագա զարգացում են ստացել «Աստղային խավարում» (Sternverdunkelung, 1949), «Եվ ոչ ոք չգիտի գալիքը» (Und niemand weiss weiter, 1957) և «Փախուստ և վերափոխում» (Flucht und Verwandlung, 1957) ժողովածուներում։
Մահացել է իր մտերիմ ընկերոջ՝ Պաուլ Ցելանի թաղման օրը։ Թաղված է Ստոկհոլմի հյուսիսում գտնվող Norra begravningsplatsen գերեզմանատանը։


== Ճանաչում ==
Զաքսն ստացել է գրական բազմաթիվ մրցանակներ ու պարգևներ, 1966 թվականին արժանացել գրականության բնագավառի Նոբելյան մրցանակի (Շմուել Յոսեֆ Ագնոնի հետ միասին)։
Գերմաիայում (Դորտմունդ) 1961 թվականից շնորհվում է Նելլի Զաքսի անվան գրական մրցանակ։ Ֆրանսիայում 1988 թվականից տրվում է Նելլի Զաքսի անվան մրցանակ թարգմանություննրի համար։


== Գրականություն ==
Fritsch-Vivié G. Nelly Sachs: mit Selbstzeugnissen und Bilddokumenten. Reinbek bei Hamburg: Rowohlt, 1993


== Ռուսերեն հրատարակություններ ==
Звездное затмение: Сборник стихов/ Пер. Владимира Микушевича. — Ереван: Ной; М.: Физкультура и спорт, 1993.
Нелли Закс в переводах Ала Пантелята Archived 2016-03-10 at the Wayback Machine.


== Պատկերասրահ ==

		


== Ծանոթագրություններ ==
Գաբդուլլա Տուկայի հուշարձան (Կազան, Պուշկինի փողոց)

Անվան այլ կիրառումների համար տե՛ս՝ Գաբդուլլա Տուկայի հուշարձան (այլ կիրառումներ)Գաբդուլլա Տուկայի հուշարձան (ռուս.՝ Памятник Габдулле Тукаю, թաթ.՝ Габдулла Тукай һәйкәле), հուշարձան Թաթարստանի մայրաքաղաք Կազանում, որը նվիրված է թաթար ժողովրդական բանաստեղծ, գրական քննադատ, հրապարակագիր, հասարակական գործիչ և թարգմանիչ Գաբդուլլա Տուկային (Թուքայ)։ Տեղադրվել է  Պուշկինի փողոցում, Տուկայի անվան պուրակում՝ քաղաքի Վախիտովյան շրջանում։
Թաթարստանի մայրաքաղաքում տեղադրված է Գաբդուլլա Տուկայի երկու հուշարձան. մյուսը գտնվում է Թաթարստանի Մուսա Ջալիլի անվան օպերայի և բալետի ակադեմիական թատրոնի շենքի մոտ, Թատերական փողոցում։ Ամեն տարի բանաստեղծի ծննդյան օրը այս հուշարձանի մոտ կայանում են ստեղծագործական միջոցառումներ։


== Նկարագրություն ==
Հուշարձանի հեղինակներն են Սադրի Ախունովը, Լև Կերբելը և Լև Պիսարևսկին։
Բրոնզե հուշարձանը պատկերում է Գաբդուլլա Տուկային, որի ձեռքին բացված գիրք է։ Քանդակը տեղադրված է սև լաբրադորիտից կառուցված բարձր պատվանդանին։ Պատվանդանը, որը գտնվում է քառակուսի հիմքի վրա, ներքևում քառանիստ է, որն աստիճանաբար վերածվում է ութանիստի։ Պատվանդանի ստորին հատվածը գոտեվորված է թաթարական ժողովրդական նախշերով։ Պատվանդանի ճակատային մասում կյուրեղագրով և արաբական տառերով փորագրված է

մակագրությունը։
Հուշարձանը բացվել է 1958 թվականին։ ՌԽՖՍՀ նախարարների խորհրդի 30.08.1960 թվականի թիվ 1327 որոշման հավելված 1-ով հուշարձանը ճանաչվել է մշակութային ժառանգության դաշնային նշանակության օբյեկտ։


== Պատկերասրահ ==

		
		


== Ծանոթագրություններ ==


== Աղբյուրներ ==
Юлия Потапова (2013-07-14)։ «Площадь Габдуллы Тукая»։ Казанские истории։ Վերցված է 2015-11-05
Ակադիա շրջան (Լուիզիանա)

Ակադիա շրջան (անգլ.՝ Acadia Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.704 կմ² է, բնակչությունը՝ 61.773 մարդ (2010 թ. տվյալներով)։ Շրջկենտրոնն է Քրաուլի բնակավայրը։ Կազմավորվել է 1886 թ.։
Աստերոիդների ցանկ (128001-128100)

Աստերոիդների ցանկ (127901-128000)  • Աստերոիդների ցանկ  • Աստերոիդների ցանկ (128101-128200)
 Աստերոիդների ցանկ (127901-128000)  • Աստերոիդների ցանկ  • Աստերոիդների ցանկ (128101-128200)
Բաիա դա Իլիա Գրանդի գավառ

Բաիա դա Իլիա Գրանդի գավառ (պորտ.՝ Microrregião da Baía da Ilha Grande), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրո նահանգի հարավային մարզի մեջ։ Բնակչությունը կազմում է 177 832 մարդ՝ 2006 թվականի տվյալներով։ Զբաղեցնում է 1728,897 կմ² տարածք։ Բնակչության խտությունը՝ 102,9 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 605 182 195,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9770,59 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Անգրա դուս Ռեյս
Պարատի
Ռոոցիվեռե

Ռոոցիվեռե (էստ․՝ Rootsivere), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նարինե Առաքելյան

Առաքելյան Նարինե Ալեքսանի (օգոստոսի 3, 1976(1976-08-03) - հունվարի 23, 1992(1992-01-23)), ազատամարտիկ, կապավոր։
1991-1992 թվականներին մասնակցել է գյուղի ինքնապաշտպանական մարտերին։ Մարտական գործողությունների ժամանակ ազատամարտիկներին զինամթերք է հասցրել, կատարել կապավորի դեր։ Երբ անհնար է դարձել դիրքերին մոտենալը, Նարինեն իր շան վրա կապել-տեղավորել է զինամթերք և ուղարկել ազատամարտիկներին։ Հակառակորդը սպանել է շանը, 16-ամյա Նարինեն ինքն է զինամթերք հասցրել ազատամարտիկներին։ Հերթական անգամ դիրքերից վերադառնալիս զոհվել է։
Դեզոդորացիա

Դեզոդորացիա (դեզ․․․ և լատ.՝ odoratio — հոտ), հոտազերծում, գազանման նյութերի արհեստական հեռացումը կամ քողարկումը, որոնք առաջանում են օրգանական նյութերի (արտաթորանքներ, սննդամթերքներ, դիակներ են) նեխման քայքայումից։ Հոտազերծող նյութերը լինում են նեխումը կանխող, հոտերը կլանող կամ քողարկող։ Դեզորացիայի համար օգտագործում են երկաթարջասպ, քլորակիր, ֆորմալին, կալիումի պերմանգանատ, ցինկի քլորիդ, փայտակուպր, կլանող նյութերից՝ փայտածուխ, տորֆ։ Դեզոդորացիայի նպատակով երբեմն օդը հագեցնում են օզոնով։
Քլեյթոն Լյուիս

Քլեյթոն Ռիս Լյուիս (անգլ.՝ Clayton Rhys Lewis,փետրվարի 12, 1997(1997-02-12), Վելինգտոն, Նոր Զելանդիա), նորզելանդիացի ֆուտբոլիստ, «Օքլենդ Սիթի» ակումբի և Նոր Զելանդիայի ֆուտբոլի ազգային հավաքականի կիսապաշտպան։


== Ակումբային կարիերա ==
Քլեյթոնը կարիերան սկսել է «Թիմ Վելինգտոն» ակումբում, սակայն  ակումբի կազմում պրոֆեսիոնալ մակարդակում այդպես էլ նորամուտ չի ունեցել։ 2014 թվականի ամռանը Լյուիսը տեղափոխվել է «ՍԿ Ուոնդերերս» ակումբ։ Նոյեմբերի 22-ին «Ուաիկատո Համիլտոն» ակումբի դեմ խաղում նա նորամուտ է ունեցել Նոր Զելանդիայի առաջնությունում։ 2015 թվականի հունվարի 17-ին «Ոայտակարե Յունայթեդ» ակումբի դեմ խաղում Քլեյթոնը խփել է իր առաջին գոլը «ՍԿ Ուոնդերերս» ակումբի կազմում։ 
2015 թվականի ամռանը Լյուիսը տեղափոխվել է «Օքլենդ Սիթի» ակումբ։ Նոյեմբերի 22-ին «Վելինգտոն Ֆենիքս» ակումբի փոխարինողների դեմ մրցախաղում նորամուտ է ունեցել նոր թիմի կազմում։ Նույն մրցախաղում Քլեյթոնը խփել է իր առաջին գոլը «Օքլենդ Սիթի» ակումբի կազմում։ 2015 և 2016 թվականներին Լյուիսը մասնակցել է աշխարհի ակումբային առաջնությանը։  


== Միջազգային կարիերա ==
2013 թվականի Նոր Զելանդիայի պատանեկան հավաքականի կազմում Լյուիսը մասնակցել է Արաբական Միացյալ Էմիրություններում կայացած աշխարհի պատանեկան առաջնությանը։ Մրցախաղում եղել է պահեստային և դաշտ դուրս չի եկել։  
2015 թվականի մարտի 31-ին Հարավային Կորեայի ֆուտբոլի ազգային հավաքականի դեմ ընկերական խաղում Լյուիսը նորամուտ է ունեցել Նոր Զելանդիայի ֆուտբոլի ազգային հավաքականի կազմում։
2015 թվականին Քլեյթոնը Նոր Զելանդիայի երիտասարդական հավաքականի կազմում մասնակցել է աշխարհի տնային երիտասարդական առաջնությանը։ Մրցախաղում նա խաղացել է Ուկրաինայի, ԱՄՆ-ի և Մյանմայի երիտասարդական հավաքականների դեմ խաղերում։ Մյանմայի դեմ խաղում Լյուիսը խփել է գոլ։  
2017 թվականի Նոր Զելանդիայի երիտասարդական հավաքականի կազմում Քլեյթոնը մասնակցել է Հարավային Կորեայում կայացած աշխարհի երիտասարդական առաջնությանը։ Մրցախաղում նա խաղացել է Վիետնամի և Հոնդուրասի թիմերի դեմ խաղերում։ 
2017 թվականին Լյուիսը մասնակցել է Ռուսաստանում կայացած ՖԻՖԱ Կոնֆեդերացիաների գավաթում։ Մրցախաղում նա խաղացել է Մեքսիկայի ֆուտբոլի ազգային հավաքականի և Պորտուգալիայի ֆուտբոլի ազգային հավաքականի դեմ մրցախաղերում։ 


== Ծանոթագրություններ ==
Կուբյակ (գյուղ, Բուզդյակսկի շրջան)

Կուբյակ (ռուս.՝ Кубяк, բաշկիրերեն՝ Көбәк), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 513


== Դեպքեր ==


== Ծնունդներ ==


== Մահեր ==
Ջրահարսը (այլ կիրառումներ)

Ջրահարսը, կարող է վերաբերել՝

Ջրահարսը, Հանս Քրիստիան Անդերսենի հեքիաթներից
Ջրահարսը - հեռուստատեսային մուլտֆիլմ` ստեղծված Ուոլտ Դիսնեյի կողմից
Ջրահարսը - Ուոլթ Դիսնեյ ստուդիայի նկարահանած 28-րդ մուլտֆիլմը՝ նկարահանված 1989 թվականին
Ջրահարսը - Հանս Քրիստիան Անդերսենի «Ջրահարսը» հեքիաթի կերպարը ներկայացնող քանդակ Կոպենհագենի ծովափին
Ջրահարս - չեխ կոմպոզիտոր Անտոնին Դվորժակի օպերան
Լոդե

Անվան այլ կիրառումների համար տե՛ս՝ Լոդե (այլ կիրառումներ)Լոդե, գյուղ և ճանապարհային կայան Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 30 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լյուբիմովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԼյուբիմովկաԼյուբիմովկա (ուկրաիներեն՝ Любимівка), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1919 թվականին։
2001 թվականի տվյալներով Լյուբիմովկա գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցմփորիկները

Ցմփորիկները (անգլ.՝ Heavy weights, նաև հայտնի է որպես «Շատակերներ»), մանկական կատակերգություն Walt Disney Pictures կինոընկերության կողմից, որում պատմվում է նիհարելու համար նախատեսված ամառային ճամբարում հանգստացող երեխաների մասին։ Պրեմիերան տեղի է ունեցել 1995 թվականի փետրվարի 17-ին։


== Սյուժե ==
Գեր տղաները ուղևորվում են նիհարելու համար նախատեսված ճամբար, որտեղ կարելի էր հանգստանալ առանց լարվելու։ Սակայն այդ ամառ ամեն ինչ փոխվում է, և նոր տնօրենի գալուստով սկսվում են կիրառվել նիհարելու ծրագրեր։ Տղաները պետք է հաղթահարեն այնպիսի խոչընդոտները, ինչպիսիք երբեք նրանք չեն հաղթահարել։


== Դերերում ==
Բեն Սթիլեր - Թոնի Փերկիս
Ահարոն Շվարց - Գերալդ Գարներ
Թոմ ՄաոԳոուան - Փետ Ֆինլեյ
Թիմ Նելսոն - Ռոժեր Ջոնսոն
Ջեֆրի Թեմբոր - Մորի Գարներ
Ջերի Սթիլեր - Հարվեյ Բուշկին
Էնն Միրա - Ալիս Բուշկին
Շոն Ուեյս - Ջոշ Բուրնբալմ
Քենան Թոմսոն - Ռոյ
Փոլ Ֆեյգ - Թիմ
Թոմ Հոջես - Լարս
Ալեն Քովերտ - Քենի
Ջոսիահ Բերի - Ռոբերտ
Լիահ Լայլ - Ջուլի
Դավիթ Գոլդման - Նիկոլաս
Կոդի Բուրգեր - Կոդի
Ժոզեֆ Վայնե Միլեր - Սամ


== Արտաքին հղումներ ==
«Ցմփորիկները»(անգլ.) ֆիլմը allmovie կայքում:
«Ցմփորիկները»(անգլ.) ֆիլմը Rotten Tomatoes կայքում
«Ցմփորիկները»(անգլ.) ֆիլմը Box Office Mojo  կայքում
Իբերլինգեն

Իբերլինգեն  (գերմ.՝ Überlingen), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 21 818 մարդ(ըստ 2010 թվականի դեկտեմբերի 31-ի). ։ Տարածքը կազմում է 58,67 կմ²։ Պաշտոնական կոդ՝ 08 4 35 059։


== Ֆոտոդարան ==

		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Սլավնոե (ավան, Մարյինի շրջան)

Անվան այլ կիրառումների համար տե՛ս՝ ՍլավնոեՍլավնոե (ուկրաիներեն՝ Славне), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Սլավնոե ավանում բնակվում էր 237 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիտորիա դու Մեարին

Վիտորիա դու Մեարին (պորտ.՝ Vitória do Mearim), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Բայշադա Մարանենսկիի գավառի կազմի մեջ։ Բնակչությունը կազմում է 34 750 մարդ՝ 2006 թվականի տվյալներով։ Գրավում է 726,435 կմ2 տարածք։ Բնակչության խտությունը՝ 47,8 մարդ/կմ²։


== Պատմություն ==
Քաղաքը հիմնադրվել է 1833 թվականի ապրիլի 19-ին։ Քաղաքի տոնը նշվում է ապրիլի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 35.888.840,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.102,58 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,615 (տվյալները՝ ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ  Վիտորիա դու Մեարինի մասին
Պրիբելսկի (գյուղ, Կարմասկալինսկի շրջան)

Անվան այլ կիրառումների համար տե՛ս՝ Պրիբելսկի (այլ կիրառումներ)Պրիբելսկի (ռուս.՝ Прибельский, բաշկիրերեն՝ Прибельский), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2002 թվականին գրանցված տվյալներով կազմում էր 4959 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փիլիպեոն

Փիլիպեոն, Օլիմպիայի Փիլիպեոն (հուն․՝ Φιλιππεῖον), հուշարձան Օլիմպիայի սրբատեղիում, որը կառուցվել է Մակեդոնիայի թագավոր Փիլիպոս Երկրորդի պատվերով։ Հուշարձանը նվիրված է մ․թ․ա․ 338 թվականին մակեդոնիան միապետության կողմից հունական պոլիսների նկատմամբ տարած հաղթանակին։


== Ճարտարապետություն ==
Հուշարձանը իրենից ներկայացնում է կրաքարով կառուցված կլոր շենք 14 մետր տրամագծով, որը շրջապատված է հոնիական 18 սյուներով։ Ներսից պատերին երկու հարկով տեղավորված էին կորնթական կիսասյուներ։ Սյունասրահի առաստաղը կառուցված էր կոնսոլային կառույցի քարե կեսոնավոր սալերով։


== Ծանոթագրություններ ==


== Արտաքին հղում ==
Philippeion Archived 2007-02-05 at the Wayback Machine. in Archaeopaedia Archived 2007-02-12 at the Wayback Machine.
Philippeion in culture.gr(չաշխատող հղում)
Olympic victor monuments and Greek athletic art By Walter Woodburn Hyde Page 353 ISBN 1-4102-0994-6
Պոլ Աբադի

Պոլ Աբադի (ֆր.՝ Paul Abadie, նոյեմբերի 9, 1812(1812-11-09)[…], Փարիզ - օգոստոսի 3, 1884(1884-08-03), Շատու), ֆրանիացի ճարտարապետ։ Ճարտարապետ Պոլ Աբադի ավագի որդին։


== Կենսագրություն ==
Պոլ Աբադին ծնվել է 1812 թվականի նոյեմբերի 9–ին Ֆրանսիայում՝ Փարիզում։
Սովորել է Փարիզում՝ Ա․ Լեկլերկի արվեստանոցում (1832 թվականից) և գեղարվեստի դպրոցում (1835 թվականից)։ Եղել է Ֆրանսիայի առաջատար ռեստավրատորներից մեկը (առաջին աշխատանքը եղել է 1845 թվականին 12-13-րդ դարերի Փարիզի տաճարում, Էժեն Էմանուել Վիոլե լը Դյուկի ղեկավարությամբ, ապա վերականգնել է շուրջ 40 միջնադարյան, հիմնականում ռոմանական տաճարներ Շարանտի, Ժիրոնդի և Դորդոնի դեպարտամենտներում, այդ թվում՝ 1849-80 թվականներին 13-րդ դարի Սեն-Պիեռ տաճարը Անգուլեմում)։
Աբադիի սեփական շինությունների շարքում ևս գերակշռում են եկեղեցական շենքերը՝ արտաքին տեսքից նեոռոմանական (այդպիսին է Փարիզի մոնմարտի բլրի վրա գտնվող Սակրե Կյոր բազիլիկը (1875-1914), որը կառուցվել է ի հիշատակ պրուսական արշավանքի դժբախտություններից ազատվելու և Փարիզի կոմունայի։
Բացի եկեղեցական և պետական հանձնաժողովներից, Աբադին, ինչպես հայտնի է, ընդունել է միայն մեկ մասնավոր հանձնաժողով՝ 1875 թվականին Մայբերչի ամրոցը, որը նա նախագծել է ամենայն մանրակրկտությամբ, որպես նեոմիջնադարյան արվեստի ամբողջական աշխատանք՝ ներառյալ քարե փորագրություննները, ցուցափեղկերը, փայտի փորագրությունը, կահույքը և այլն։


== Ծանոթագրություններ ==


== Գրականություն ==
Абади // А — Анкетирование. — М. : Большая российская энциклопедия, 2005. — С. 6. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 1). — ISBN 5-85270-329-X.
Paul Abadie, architecte, 1812—1884 (cat.), P., 1988.
Ռազդորսկայայի ազգագրական թանգարան-արգելոց

Ռազդորսկայայի ազգագրական թանգարան-արգելոց (ռուս.՝ Раздорский этнографический музей-заповедник), թանգարան-արգելոց Ռուսաստանի Ռոստովի մարզի Ուստ-Դոնեցկի շրջանի Ռազդորսկայա ստանիցայում։


== Պատմություն ==
Թանգարան-արգելոցի պատմությունը սկսվել է 1953 թվականից, երբ Ռազդորսկայայի միջնակարգ դպրոցի ուսուցիչ Լ. Տ. Ագարկովը հիմնում է  դպրոցական գավառագիտական թանգարան։
1988 թվականի փետրվարի 25-ին գրող Անատոլի Վենիամինովիչ Կալինիի աջակցությամբ ՌԽՖՍՀ նախարարների խորհրդի որոշմամբ ստեղծվեց Ռազդորսկայա ստանիցայի ազգագրական թանգարան-արգելոցը։ Հետագայում տեղական պատմության թանգարանի ֆոնդերը նույնպես փոխանցվեցին ազգագրական թանգարան-արգելոցին։
Թանգարանը ունի հսկայական հավաքածուներ, որոնք արտացոլում են թանգարան-արգելոցի տարածքի բնակիչների մշակույթն ու կենցաղը (Ռազդորսկայա ստանիցան և նրա կազակական Պուխլյակովսկու և Կանիգին խուտորները հարակից պատմական և բնական լանդշաֆտներով, ինչպես նաև Պոռեչնի և Գոստևոյ կղզիները) ամենահին ժամանակներից մինչև հիմա։ Ռազդորսկայայի թանգարան-արգելոցի տարածքը կազմում է 3650 հեկտար։
Ռազդորսկայա ստանիցան համարվում է Դոնի կազակների առաջին մայրաքաղաքը, որի վերաբերյալ առաջին հիշատակումը վերաբերում է 1571 թվականի օգոստոսին։ Մինչև 1622 թվականը այն եղել է Վոյսկա Դոնի բանակի կենտրոնը։ Այս տարածքում հայտնաբերվել են տարբեր պատմական դարաշրջանների բազմաթիվ հուշարձաններ` նեոլիթ, բրոնզե և երկաթե դարեր և միջնադար։ Ստանիցայում գիտնականներին գտել են տարբեր ազգերի բնակության հետքեր, ինչպիսիք են՝ կիմերները, սկիացիները, սարմատները, ալանները, գոթերը, հոները, խազարները, մոնղոլները։ 1994 թվականի հնագիտական ուսումնասիրությունների ընթացքում արգելոցի տարածքում հայտնաբերվել են տարբեր հին մշակույթների հուշարձաններ։
Ռազդորսկայայից հինգ կիլոմետր հեռավորության վրա գտնվող Պուխլյակովսկի խուտորում (1780, Սոբաչենսկի 1905 թ.) 1976 թվականին բացվել է պատկերասրահ, որտեղ ներկայացված են ռուս նկարիչների կտավները՝ Իվան Կռիլով, Եվգենի Լանսերե, Վլադիմիր Օվեչկին, Վ. Կ. Նեչիտայլո և այլք։
Գյուղից յոթ կիլոմետր հեռավորության վրա գտնվող Կանիգին խուտորը (1888 թ.) հանդիսանում է տիպիկ կազակական բնակավայր՝ պահպանված հինավուրց շինություններով, մայդանի հրապարակով և 1879 թվականին կառուցված Սուրբ Աստվածածին եկեղեցին։
16-րդ դարում Ռազդորսկի քաղաքային վայրը եղել է Պոռեչնի կղզում (662 հա)՝ շրջապատված  ցանկապատով, որն այժմ չկա։
Հիմնական և գիտական օժանդակ ֆոնդերը բաշխված են հավաքածուների մեջ՝ նկարչություն, գրաֆիկական արվեստ, քանդակ, դրամագիտություն, բոնիստիկա, ֆալերիստիկա, հնագիտություն, մետաղ, փայտ և կահույք, կերամիկա և ապակի, կտոր, կաշի և մորթեղեն, լուսանկարներ, կիրառական արվեստի նմուշներ, գրավոր աղբյուրներ։


== Հասցե ==
Ռոստովի մարզի Ուստ-Դոնեցկի շրջան, Ռազդորսկայա ստանիցա, Կալինինի փողոց 117, 346560
Պուխլյակովսկի խուտոր, Գորոդսկոյ նրբանցք 14


== Ծանոթագրություններ ==


== Արտաքին հղումներ ==
Պաշտոնական կայք
РЭМЗ museum.ru կայքում
РЭМЗ Archived 2016-11-08 at the Wayback Machine. Ռոստովի մարզի մշակույթի նախարարության կայք
Քեզ համար՝ ամբողջ հմայքով

Քեզ համար՝ ամբողջ հմայքով (հանգըլ՝ 아름다운 그대에게 ― Արըմդաուն Գըդեեգե), հարավկորեական ռոմանտիկ երիտասարդական դպրոցական դորամա (հեռուստասերիալ)։ Գլխավոր դերակատարներն են հարավկորեական f(x) գըրլզ բենդի անդամ Սուլին, ShiNee խմբի անդամ Չոի Մին Հոն և հայտնի դերասան Լի Հյուն Ուն։
Դորաման ճապոնական „Hanazakari no Kimitachi e“ (ճապ.՝ 花ざかりの君たちへ), առավել հայտնի “Hana-Kimi” մանգայի հեռուստա-ադապտացիան է։ Ռեժիսորն է Ջոնգ Ջի Սանը, սցենարիստը՝ Լի Յունգ Չուլը։ Վերջինս գրել է նաև հանրահայտ «Տղաներ՝ ծաղիկներից գեղեցիկ» դորամայի սցենարը։


== Սյուժե ==
ԱՄՆ-ում ապրող կորեուհի Գու Ջե Հին հեռուստատեսությամբ տեսնում է թռնող Կանգ Տե Ջունի կատարումը։ Տղայի ճարպկությունն ու տաղանդը հիացնում է աղջկան։ Տղայի հանդեպ հիացմունքը այնքան մեծ է լինում, որ նա խնդրում է ծնողներին իրեն ուղարկել Հարավային Կորեա։ Տղայի հագուստով ու արտաքինով ծպտված՝ Ջե Հին ընդունվում է հատուկ տղաների համար նախատեսված գիշերօթիկ դպրոց, որտեղ և սովորում էր Կանգ Տե Ջունը։ Բայց հենց առաջին օրը նրա գաղտնիքը բացահայտում է դպրոցի բժիշկը։
Աստիճանաբար, շարունակական հետաքրքրությունն ու հիացմունքը վերածվում են մեկ այլ զգացմունքի։ Բայց քանի որ նա ծպտված էր, ստիպված պետք է թաքցներ զգացմունքները։ Տե Ջունը ևս անտարբեր չէ Ջե Հիի նկատմամբ, բայց իր զգացմունքների մասին ոչինչ չի ասում, քանի որ կարծում էր, որ աղջիկը իմանալու դեպքում կարող է վերադառնալ ԱՄՆ։
Կու Չհե Հիին է նաև սիրահարվում իր դասընկեր, հմայիչ և տաղանդավոր ֆուտբոլիստ Չա Ըն Գյոլը։ Նա նույնիսկ չի էլ պատկերացնում, որ Ջե Հին ամենևին էլ տղա չէ։


== Դերակատարներ ==


== Մեջբերումներ ==


== Վարկանիշ ==


== Տես նաև ==
Տղաներ՝ ծաղիկներից գեղեցիկ
Ուրախ համբույր (սերիալ)
Սրտի լարեր (հեռուստասերիալ)
Ավագ դպրոց. Սիրո ժամանակն է
Ժառանգները (սերիալ)
Մինամ, դու գեղեցիկ ես


== Ծանոթագրություններ ==
Սանտա Վեներինա

Սանտա Վեներինա (իտալերեն՝ Santa Venerina)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 8178 մարդ, բնակչության խտությունը կազմում է 438 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 95010։ Հեռախոսային կոդը՝ 095։
Սուրբ Վեներան հարգվում է որպես կոմունայի հովանավոր։ Տոնակատարությունը տեղի է ունենում հուլիսի 26-ից հետո ամենամոտ կիրակի օրը։


== Արտաքին հղումներ ==
http://www.comune.santavenerina.ct-egov.it/ Archived 2010-04-12 at the Wayback Machine.
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նովոպավլովկա (քաղաքատիպ ավան, Պետրովսկ-Զաբայկալսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ռուս.՝ Новопавловка), քաղաքատիպ ավան Ռուսաստանի Անդրբայկալյան երկրամասի Պետրովսկ-Զաբայկալսկի շրջանի կազմում։
Բնակչությունը 2010 թվականին գրանցված տվյալներով կազմում էր 4027 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թալսա

Թալսան (անգլ.՝ Tulsa), քաղաք է ԱՄՆ-ի կենտրոնական մասում, Օկլահոմա նահանգում։ Այն իր մեծությամբ երկրորդ քաղաքն է Օկլահոմայում։ 2007 թ-ի տվյալներով քաղաքի բնակչությունը կազմում է 384 037 մարդ։ Հիմնադրվել է 1836 թ-ին։ Քաղաքը գտնվում է Արկանզաս գետի ափին։ Թալսայում է բնակվում Եվգենի Եվտուշենկոն։


== Քույր քաղաքներ ==
Ներկայումս Թալսան ունի 8 քույր քաղաքներ։

 Ամիեն
 Բեյխայ
 Զելենոգրադ
 Կաոսյուն
 Սան Լուիս Պոտոսի
 Տվերիա
 Ուցունոմիա
 Ցելլե


== Ծանոթագրություններ ==
Խազար (Սղերդի գավառ)

Խազար, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բոհտան գետի վտակներից մեկի հովտում, Սղերդ քաղաքից հարավ-արևելք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սամսուն

Սամսուն (թուրքերեն՝ Samsun), Սամսոն, հնում՝ Ամիսոս (հունարեն՝ Aiiuxos), քաղաք և նավահանգիստ Թուրքիայի հյուսիսում, Սև ծովի Սամսուն խորշի ափին, Սամսուն վիլայեթի վարչական կենտրոնը։ Ունի 532 000 բնակիչ։
Արտահանում է ծխախոտ, հացահատիկ, բուրդ, մրգեր։ Ավտոճանապարհների հանգույց է։ Ունի երկաթուղային կայարան, օդանավակայան։ Ծխախոտագործական շրջանի կենտրոն է, ներմուծվող ապրանքների բաշխման կայան։ Կա ծխախոտի, սննդի, քիմիական արդյունաբերություն, հանքային պարարտանյութերի արտադրություն, ձկնորսություն։


== Պատմություն ==
Սամսունը հիմնադրել են հույները մ.թ.ա. 6-րդ դարում։ Բարձր ծաղկման է հասել Պոնտոսի թագավորության ժամանակ (մ․ թ․ ա․ 3-ից 1-ին դարերում)։ Մ․ թ․ ա․ 2-րդ դարում վերջին վերակառուցել է Պոնտոսի թագավոր Միհրդատ VI Եվպատորը։ Ունեցել է ինքնավար քաղաքի իրավունքներ, եղել առևտրի  և արհեստագործության կենտրոն։ Իր ճառերից մեկում Կիկերոնը գովեստով է խոսում վաճառաշահ Սամսունի մասին։ Պոնտոսի թագավորության անկումից (մ․ թ․ ա․ 66) հետո Սամսուն անցել է Հռոմեական, ապա՝ Բյուզանդական կայսրությանը, իսկ 15-րդ դարում այն նվաճել են օսմանյան թուրքերը։ Քաղաքը փռված է ծովեզրյա լեռնաբլուրներին, որոնց զառիթափ կողերին պահպանվել են վիմափոր հին դամբարաններ (մի քանիսը բաղկացած են բազմահարկ և հարակից սրահներից), արձանագիր և պատկերաքանդակ տապանաքարեր, անդրիներ, անտիկ դրամներ են։ Հին ու միջին դարերում Սամսունը ունեցել է ամուր բերդ (այժմ՝ ավերակ)՝ կառուցված շուրջ 150 մ բարձրությամբ բլրի վրա։ Սամսունում են ծնվել և գործել մաթեմատիկոսներ Դեմետրիոսն ու Դիոնիսիդորոսը, քերականագետ Տիրանիոնոսը (մ․ թ․ ա․ 1-ին դար), որին ունկնդրել է Սարաբոնը։


== Հայերը Սամսունում ==
Հնագույն ժամանակներից Սամսունում բնակված հայերը զգալի դեր են խաղացել քաղաքի արհեստագործ ու առևտրական կյանքում։ Սամսունից արտահանել են մետաղ, փայտանյութ, մետաքս, ընտիր ծխախոտ (հայտնի է «Սամսոն» անունով), մրգեր են։ 1914 թվականին Սամսունում բնակվում էր ավելի քան 10 հազար հայ։ Ունեին 2 եկեղեցի (Առաքելական և Ավետարանական) և 2 վարժարան։ Սամսունի Հայոց առաջնորդական թեմի կենտրոն էր։ Հրատարակվում էր «Դպրոց» պատմագիտական ամսագիրը (1914)։ Սամսունի ծխախոտի և ալյուրի արդյունաբերությունն ու արտահանությունը գրեթե ամբողջովին կենտրոնացած էր Իփեկյան, Եթերյան, Իպրանոսյան, Ասրյան, Աբրահամյան, Պահճեգուլան, Չեքեմյան և այլ գերդաստանների ձեռքում։ 1915 թվականին, Մեծ եղեռնի ժամանակ, Սամսունի հայերը ենթարկվեցին բռնագաղթի և կոտորածների։ Սակավաթիվ փրկվածներն ապաստանեցին տարբեր երկրներում։


== Արտաքին հղումներ ==
Սամսունի Քաղաքապետարանը (թուրքերեն)
Սամսունի մետրոպոլիտենը (թուրքերեն)
Պաշտոնական տուրիստական տեղեկատվություն Archived 2012-04-02 at the Wayback Machine.
Քաղաքի նավահանգիստ Archived 2014-03-28 at the Wayback Machine.
Ժամանման և մեկնման ներկայիս նավահանգիստը
Քաղաքի դրամը Ամիսուս դրամ
Ամիսոս դրամը հայտնաբերվել է հանցագործների մոտ
Սամսուն քաղաքի քարտեզը
Օպերայի և բալետի շենքը Archived 2013-12-02 at the Wayback Machine.
Ամիսոսի (Սամսուն) պատմությունը Archived 2015-04-06 at the Wayback Machine.
Սամսունի բիզնեսը (թուրքերեն) Archived 2013-12-27 at the Wayback Machine.
Սամսունի ժողովրդական պարի անսամբլը (թուրքերեն)
Սամսունը (թուրքերեն) Archived 2016-02-05 at the Wayback Machine.
Խրավե (համայնք)

Խրավե (հոլ.՝ Grave ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 27,21 կմ² է, բնակչությունը՝ 12.939 (2011 թ.)։ Մեկ շնչի տարեկան միջին եկամուտը 12.700 եվրո է։
Բոգովինյան լիճ

Բոգովինյան լիճ (Бело-Езеро, Богонское; մակեդոներեն՝ Боговинско Езеро, Богоњско, Бело Езеро), լեռնային լիճ է սառցադաշտային ծագմամբ, որն առաջացել է Ռուդոկա-Պլանինա լեռներում (Շար-Պլանինա լեռնաշղթայի շարունակությունը)։ Այն Շար-Պլանինայի 39 լճերից մեկն է, և ինչպես մյուսները, խթանում է զբոսաշրջությանը տեղական վայրերի։ Գտնվում է Մակեդոնիայի Հանրապետության հյուսիս-արևելյան շրջաններում։


== Նկարագրություն ==
Լիճը երկարավուն ձև ունի։ Այն գտնվում է Բորիսլավեց և Փոքր Սմերկա գագաթների միջև, և ծովի մակարդակից բարձր է 1936 մ։ Նրա երկարությունը 245 մետր է, իսկ լայնությունը 210 մետր։ Առավելագույն խորությունը 2․2 մետր է։ Լճի տարածքը 66 880 մ² է, որն ամենամեծն է Շար-Պլանին լեռներում։
Բոգովինյան լիճ են թափվում մի քանի ջրահոսքեր, իսկ արևելյան հատվածից դուրս է հոսում  Բոգովինյան (Եզեր) գետը, որը Ռադիովցե գյուղի մոտ թափում է Վարդար գետը։


== Պատկերասրահ ==

		
		
		
		
		
		


== Ծանոթագրություններ ==
Փեթ ռոք

Փեթ ռոք (անգլ.՝ Pet Rock, բառացի՝ ընտանի քար), 1975 թվականին Գերի Դալի ստեղծված ապրանքն է, որը մի քանի տարիների ընթացքում մեծ եկամուտ է բերել գյուտարարին։


== Գաղափար ==
1975 թվականի ապրիլին Գերի Դալը աշխատանքից հետո Լոս Գատոս (անգլ.՝ Los Gatos) բարում լսում է ընկերների դժգոհությունը իրենց տնային կենդանիներից։ Նրանք բողոքել են, որ ընտանի կենդանիները անընդհատ խնամք են պահանջում, նրանց հարկավոր է հսկել, նրանք փչացնում են կահույքը, կեղտոտում, հիվանդանում։ Դալը կատակով առաջարկել է որպես ընտանի կենդանի քար պահել, քանի որ նա չի հիվանդանա, կերակրելու, ման տալու, բժշկի տանելու կարիք չի լինի։ Այս միտքը համընդհանուր ծիծաղ է առաջացրել, բայց հետո մտածելով այդ գաղափարի շուրջ, Դալը որոշել է զարգացնել միտքը և ստեղծել է բիզնես պլան։


== Առաջին քայլեր ==
Սկզբում նա երկու շաբաթում գրել է «Ընտանի քարի» օգտագործման ձեռնարկը, որտեղ կես կատակ, կես լուրջ նկարագրել է քարը պահելու, խնամելու և օգտագործելու պայմանները։ Դալը երկու ներդրող է գտել և նրանցից որոշ գումար վերցրել։
Ծախսերը նվազագույն էին։ Գլաքարերը նա գնում էր Մեքսիկայի Ռոսարիտո ծովափից (անգլ.՝ Rosarito Beach։ Որոշ փորձերից հետո քարերը սկսեցին վաճառել ինչպես ընտանի կենդանիներին՝ ստվարաթղթե տուփերով, որոնց վրա «շնչելու» համար օդանցքներ էին արված։ Քարերը դրված էին փշատերև փայտի տաշեղների մեջ։ Կից 32 էջանոց ձեռնարկն էր։


== Ձեռնարկ ==
32 էջանոց ձեռնարկը, որ կոչվում էր «Ձեր ընտանի քարի խնամքն ու վարժեցումը» (անգլ.՝ The Care and Training of Your Pet Rock), մանրամասն նկարագրում է քարը պահելու, խնամելու և օգտագործելու պայմանները։ Նկարագրված էր, թե ինչպես վարժեցնել քարը, օրինակ՝ գրված էր, որ նա կատարում է «պառկել» կամ «նստել» հրամանները, բայց «գլորվել» հրամանը կատարում է տիրոջ օգնությամբ։ Հետագայում պարզվել է, որ սա հիասքանչ մարքետինգային քայլ էր, և շատերը գնում էին գնահատելով հումորը։


== Վաճառք ==
Քարերը վաճառվում էին 3,95 ԱՄՆ դոլարով։ 1975 թվականին, վեց ամսվա ընթացքում, մինչև Ծննդյան տոները վաճառվել է 1,5 մլն քար։ Գերի Դալը դարձել է միլիոնատեր։ Թեև Դալը ձևակերպել էր գյուտի հեղինակային իրավունքը և հաջորդ չորս տարիների ընթացքում շարունակվում էր վաճառքը, բայց նա չի կարողացել պայքարել կեղծարարների դեմ, ովքեր ամենատարբեր տեսակի քարեր էին վաճառում։ Այս պատճառով Դալի գործը փակվել է։ 2012 թվականի սեպտեմբերի 3-ից Փեթ ռոքը նորից հայտնվել է վաճառքում, նրա արտադրության և վաճառքի իրավունքը գնել է Ռոզբադ Ինթեթեյնմընթ (անգլ.՝ Rosebud Entertainment) ընկերությունը։


== Ծանոթագրություններ ==


== Արտաքին հղումներ ==
Փեթ ռոքի պաշտոնական կայք (անգլ.)
Pet Rock being in Top 10 Toy Crazes by Time magazine (անգլ.)
(2757) Կրիսսեր

(2757) Կրիսսեր (անգլ.՝ Crisser), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 11-ին Սերխիո Բարոսի կողմից Սեռո Էլ Ռոբլեում։
Միջին հեռավորությունը Արեգակից կազմում է 3,164918 ա. մ., առավելագույնը մոտենում է 2,5294 ա. մ. հեռավորության վրա և հեռանում 3,8004 ա. մ.։ Արեգակի շուրջ մեկ ամբողջական պտույտ է կատարում 2056,56 երկրային օրվա ընթացքում, իր ուղեծրով շարժվելով միջինում 0,175049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2757) Կրիսսեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջավեդ Քարիմ

Ջավեդ Քարիմ (բենգալերեն՝ Pablo Barrera, հոկտեմբերի 28, 1979(1979-10-28), Մերզեբուրգ, Halle District, Արևելյան Գերմանիա), ամերիկացի գործարար, YouTube ծառայության ստեղծողներից մեկը, ավելի վաղ ներդրում է ունեցել «PayPal» վճարային համակարգի ծառայությունների մշակման գործում։


== Կենսագրություն ==
Ծնվել է Մերզեբուրգում (ԳԴՀ)` գերմանուհու և բանգլադեշցի ներգաղթյալի ընտանիքում, բայց դեռ վաղ մանկությունից ընտանիքի հետ տեղափոխվել է Գերմանիա և մեծացել Նոյսում։ 1992 թվականին նրա ընտանիքը տեղափոխվել է Միացյալ Նահանգներ, որտեղ Քարիմն ավարտել է Մինեսոտայի կենտրոնական դպրոցը և ընդունվել Ուրբանա-Շամպեյնի Իլինոյսի համալսարան, սակայն, աշխատանքի անցնելով PayPal-ում, չի ավարտել այն, թեև 2004 թվականին, ի վերջո, ստացել է ինֆորմատիկայի բակալավրի աստիճան։
2005 թվականին Չադ Հերլիի և Սթիվ Չենի հետ համատեղ հիմնադրել է ՅուԹյուբը։ Կայքի առաջին տեսահոլովակը ներբեռնվել է 2005 թվականի ապրիլի 23-ին։ Դա jawed օգտատիրոջ առաջին հոլովակն էր, նա 2008 թվականին ուներ 44 տեսանյութ, իսկ այժմ մնացած միակ տեսանյութը իր առաջին տեսանյութն է։ Հետագայում ընդունվել է Սթենֆորդի համալսարանի ինֆորմատիկայի բաժնի ասպիրանտուրա։ ՅուԹյուբի վաճառքի ժամանակ Գուգլը 137443 բաժնետոմս է ստացել։ Նրա մայրը Մինեսոտայի համալսարանում կենսաքիմիայի պրոֆեսոր է։
Այսպես կոչված «PayPal մաֆիա»-ի ներդրողների և գործարարների ոչ ֆորմալ միավորման անդամ է, «PayPal»-ում աշխատել է մինչև 2002 թվականի «EBay»-ի կլանումը։


== Ծանոթագրություններ ==
Զամերցի

Զամերցի (ուկրաիներեն՝ Замірці), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1680 թվականին։
2001 թվականի տվյալներով Զամերցի գյուղում բնակվում էր 86 մարդ։ Բնակավայրը զբաղեցնում է 0,625 կմ² տարածք։ Բնակչության խտությունը կազմում էր 137,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երաժշտական տևողություն

Երաժշտական տևողություն Երաժշտության հնչյունների և նրանց միջև տեղի ունեցող դադարների հարաբերական տևողությունը։ Երաժշտության արտահայտչականության համար հնչյունների տևողությունների տրամաբանված կազմակերպումը նույնքան առաջնային պայման է, որքան նրանց բարձրությունների նույնպիսի կազմակերպումը։ Տևողությունների բազմազան հարաբերությունները արտահայտվում են ռիթմում, չափակցվում մետրի հիման վրա, գրավոր դրսևորվում նոտաների և դադարի նշանների միջոցով։ Միավոր է համարվում մեկ ամբողջ տևողությունը, մյուսները ստացվում են դրա բաժանումից և մասերի գումարումից։ Հիմնականը ամբողջի բաժանումն է զույգ մասերի՝ երկու կեսի, չորս քառորդի ևն։ Կիրառվում են նաև զույգ տևողությունների բաժանումը կենտ մասերի (տրիոլ, կվինտոլ և այլն) և կենտ (գումարված) տևողությունների բաժանումը զույգ մասերի (դուոլ, կվարտոլ և այլն)։ Հարաբերականորեն նշված տևողությունները երաժշտության կատարման ընթացքում իրենց փաստական տևականությունը ստանում են ըստ կատարման ընտրված արագության (տես Տեմպ, նաև՝ Նոտա, Դադար, Նոտագրություն, Ամանակ, խազագրություն, Նոր հայկական ձայնագրութուն)։
Հարություն Պզտիկյան

Հարություն Պզտիկյան  (հուլիսի 27, 1937(1937-07-27), Բեյրութ, Լիբանան - ապրիլի 11, 2021(2021-04-11), Սևր), աստվածաբան, փիլիսոփայության և արվեստի դոկտոր, արվեստաբան, գեղանկարիչ։


== Կենսագրություն ==
Հարություն Պզտիկյանը ծնվել է 1937 թվականի հուլիսի 27-ին, Բեյրութում։ Սովորել է տեղի Սուրբ Գրիգոր Լուսավորիչ ճեմարանում, 1950 թվականից՝ Վենետիկի Մխիթարյան միաբանության վարժարանում։ Հռոմի համալսարանում ուսումնասիրել է փիլիսոփայություն, աստվածաբանություն և հոգևոր երաժշտություն, Հռոմի Գրիգորյան համալսարանից ստացել է փիլիսոփայության և աստվածաբանության դոկտորի կոչում։ 1962 թվականին դարձել է վարդապետ։ Երկու տարի սովորել է Վենետիկի գեղարվեստի ակադեմիայում։
Հոգևոր և ստեղծագործական աշխատանքներին զուգահեռ կատարել է նաև խմբագրական գործեր, եղել է Հալեպի Մխիթարյան վարժարանի տնօրեն, դասավանդել է հայկական կրթօջախներում։ Հեղինակել է բազմաթիվ գրքեր հայերեն և օտար լեզուներով։ Դասավանդել է Փարիզի Սամուել-Մուրատ վարժարանում։ Եղել է Մխիթարյան միաբանության պաշտոնական ամսագրի` «Բազմավէպ»-ի խմբագրապետ։
Հեղինակ է գրականագիտական, հայագիտական, արվեստին ու մանկավարժությանը վերաբերող հայերեն և օտար լեզուներով բազմաթիվ աշխատությունների։
2018 թվականին Ֆրանկոֆոնիայի 17-րդ գագաթնաժողովի շրջանակներում Երևանի Նարեկացի արվեստի միությունում հանդես է եկել «Նապոլեոն Բոնապարտի կապը Մխիթարյան միաբանության հետ» թեմայով դասախոսությամբ։


== Երկեր ==
Մխիթարի և Մխիթարեաններու նպաստը հայ մշակոյթին, 2003։
Մխիթար վրդ. Սեբաստացիի և Մխիթարեաններու նպաստը հայ մշակոյթին, 2003։
Հայաստանեան պատկերներ Եվսեբիոս Քրոնիկագիր, 2003։
Օսմանեան Թուրքիոյ հարստահարութիւնները հայ հպատակներուն վրայ կամ ինչո՞ւ հայերը չեն բազմացած..., 2003:
Հայ ժողովուրդի ազատագրութեան պայքարը (ԺԹ-ի դդ), 2004։
Պատմական հողերու վրայ, 2004։
Խոհեր կեանքի մասին, 2004։
Հայկական ցոլքեր, 2004, 2006, 2008, 2009, 2011։
Լոս Անճելըս Հայաստանեան պատկերներ Հայ ժողովուրդի պատմութիւն, 2004։
Վենետիկ-Ս.Ղազար Հայաստանեան պատկերներ Հայ գրականութիւն, 2006։


== Որպես նկարիչ ==
Գեղանկարների առաջին ցուցահանդեսով առաջին անգամ ներկայացել է 1962 թվականին Վենետիկում, այնուհետև աշխատանքները ներկայացրել է տարբեր երկրներում՝ արժանանալով մրցանակների։
2002 թվականի նոյեմբերի 8-28-ը Հայաստանի գեղարվեստի պետական ակադեմիայի Ալբերտ և Թովէ Բոյաջյան ցուցասրահում կազմակերպվել է Հարություն Պզտիկյանի «Կինը հոգևորում» կոլաժների ցուցահանդեսը։ Աշխատանքները ներկայացվել են լուսանկարչության և գեղանկարչության համադրման միջոցով։
2016 թվականի նոյեմբերին Երևանի Ավետիք Իսահակյանի անվան կենտրոնական գրադարանում կազմակերպվել է Պզտիկյանի «Գրասեղանային էսքիզներ» խորագրով ցուցահանդեսը։
Աշխատանքներից գտնվում են Հայաստանի ազգային պատկերասրահում։


== Անդամակցություն ==
Վենետիկի գեղարվեստի ակադեմիայի նկարչության խորհրդի անդամ
Հայաստանի նկարիչների միության անդամ
Հայաստանի գրողների միության անդամ


== Պարգևներ ==
ՀՀ սփյուռքի նախարարության «Մայրենիի դեսպան» մեդալ


== Ծանոթագրություններ ==


== Արտաքին հղումներ ==
Վարդապետ, զգույշ եղիր...Հարություն Պզտիկյանն՝Ազնավուրի խորհրդի, Հայաստանի խնդիրների և այլնի մասին
Հեղինե Տրոյացի (նկար, Սենդիս)

«Հեղինե Տրոյացի» (անգլ.՝ Helen of Troy), անգլիացի պրեռաֆայելիտ նկարիչ Ֆրեդերիկ Սենդիսի նկարը՝ ստեղծված 1867 թվականին։ Ներկայումս նկարը գտնվում է Լիվերպուլի Ուոլքերի պատկերասրահի հավաքածուում։


== Տեղեկություն նկարի մասին ==
Նկարում պատկերված է Հեղինեն՝ Զևսի և Լեդայի դուստրը, Մենելայոս արքայի կինը։ Այդ ճակատագրական կինը, որը համարվում էր ամենագեղեցիկը երկրի երեսին, Տրոյական պատերազմն սկսելու պատճառ էր դարձել։ Գեղանկարիչները բազմիցս անդրադարձել են Հեղինեի կերպարին, ներառյալ նաև պրեռաֆայելիտ նկարիչները, ինչպես՝ Դանթե Գաբրիել Ռոսսետտի, Ֆրեդերիկ Լեյթոն, Էվելին դե Մորգան։
Սենդիսը Հեղինեին պատկերել է շիկակարմիր մազերով, որը նրա կանանց՝ բազմաթիվ այլ կերպարների համար բնութագրական գիծ էր (օրինակ՝ «Մարիամ Մագդաղենացի», գեղեցիկ դասական դիմագծերով, պայծառ աչքերով՝ բոլորը հեղինակի կատարելատիպ գեղեցկության չափանիշներով։ Միևնույն ժամանակ Հեղինեն ճակատագրական կնոջ վեհ կերպարով է, որը պատերազմի և դրա ողբերգական ավարտի պատճառ է դարձել։ Դանթե Գաբրիել Ռոսսետտիի «Հեղինե Տրոյացի» նկարից չորս տարի անց Սենդիսն ստեղծել է իր կտավը։ Արդյունքում երկու նկարիչների միջև լարվածություն է առաջացել, քանի որ Ռոսսետտիին համարել է, որ Սենդիսն զբաղվում է իր աշխատանքների գրագողությամբ (դա վերաբերում էր ոչ միայն «Հեղինե Տրոյացուն», այլև «Մարիամ Մագդաղենացուն»)։


== Ծանոթագրություններ ==
Ատիկովո

Ատիկովո (ռուս.՝ Атиково, բաշկիրերեն՝ Әтек), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 481 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրանսկրիպցիա (կենսաբանություն)

Անվան այլ կիրառումների համար տե՛ս՝ Տրանսկրիպցիա (այլ կիրառումներ)
Տրանսկրիպցիա, գենային էքսպրեսիայի (արտահայտում) առաջին քայլն է, երբ ԴՆԹ-ի որոշակի հատված ՌՆԹ-պոլիմերազի միջոցով պատճենվում է որպես ՌՆԹ (ի-ՌՆԹ)։ Համարվում է մոլեկուլային կենսաբանության կենտրոնական դոգմայի երկրորդ փուլը։
ՌՆԹ-ն (ռիբոնուկլեինաթթու) և ԴՆԹ-ն (դեզօքսիռիբոնուկլեինաթթու) նուկլեինաթթուներ են, որոնք օգտագործում են նուկլեոտիդների ազոտային հիմքերով պայմանավորված կոմպլեմենտրաությունը տեղեկատվության փոխանցման համար։ Տրանսկրիպցիայի ընթացքում ԴՆԹ շղթան կարդացվում է ՌՆԹ-պոլիմերազի օգնությամբ, որի հետևանքով սինթեզվում է ԴՆԹ շղթային կոմպլեմենտար և հակազուգահեռ ՌՆԹ շղթա։
Տրանսկրիպցիան ընթանում է հետևյալ փուլերով՝ 

մեկ կամ ավելի սիգմա ֆակտորներ միանում են ՌՆԹ-պոլիմերազին, որը թույլ է տալիս վերջինիս միանալ ԴՆԹ-ի որոշակի հաջորդականության՝ պրոմոտորին։
ՌՆԹ-պոլիմերազը ձևավորում է տրանսկրիպցիոն պղպջակ։ Այս արվում է կոմպլեմենտար ԴՆԹ նուկլեոտիդների միջև ջրածնային կապերի քանդման միջոցով։
ՌՆԹ-պոլիմերազը կոմպլեմենտարության սկզբունքի համաձայն սկսում է ռիբոնուկլոտիդներից սինթեզել նոր ՌՆԹ շղթա։
ՌՆԹ-պոլիմերազի օգնությամբ ձևավորվում է ՌՆԹ-ի շաքարա-ֆոսֆատային հենքը։
ՌՆԹ և ԴՆԹ շղթաների միջև գործող ջրածնական կապերը քանդվում են և նոր սինթեզված ՌՆԹ շղթան ազատվում է։
Եթե բջիջն ունի ձևավորված կորիզ, ապա ՌՆԹ-ն ենթարկվում է մշակման (պրոցեսինգ)։ Այս կարող է լինել պոլիադենիլացում, կեպինգ և սպլայսինգ։
ՌՆԹ-ն կարող է կամ մնալ կորիզում կամ անցնի ցիտոպլազմա։ԴՆԹ-ի հատվածը, որից ինֆորմացիան անցնում է ՌՆԹ-ին, կոչվում է «տրանսկրիպցիոն միավոր» և կոդավորում է ամենաքիչը մեկ գեն։ Եթե այդ գենը կոդավորում է սպիտակուց, ապա ՌՆԹ-ն կլինի ի-ՌՆԹ (ինֆորմացիոն ՌՆԹ)։ Վերջինս հետագայում կծառայի կաղապար սպիտակուցի սինթեզի համար։ Սակայն գենը կարող է կոդավորել նաև չկոդավորող ՌՆԹ (ինչպես ՄիկրոՌՆԹ), ռիբոսոմային ՌՆԹ (ռ-ՌՆԹ), փոխադրող ՌՆԹ (փ-ՌՆԹ), կամ մեկ այլ ֆերմենտային հատկությամբ օժտված ՌՆԹ (ռիբոզիմ)։ Ընդհանուր առմամբ ՌՆԹ-ն բջջում կատարում է ահռելի կարևորության ֆունկցիաներ, օգնելով սինթեզել, կարգավորել և մշակել սպիտակուցները։
Վիրուսաբանությունում այս եզրույթը կարող է օգտագործվել նաև բնութագրելու ի-ՌՆԹ-ի սինթեզը ՌՆԹ մոլեկուլից։ Այդ գործընթացը կատալիզվում է վիրուսային ՌՆԹ-ռեպլիկազի կողմից։


== Ծանոթագրություններ ==
Նովոալաբերդինո

Նովոալաբերդինո (ռուս.՝ Новоаллабердино, բաշկիրերեն՝ Яңы Аллабирҙе), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հե՞շտ է խիզախ լինել

Հե՞շտ է խիզախ լինել (ռուս.՝ Легко ли быть храбрым), խորհրդային տիկնիկային մուլտիպլիկացիոն ֆիլմ, որը թողարկվել է 1975 թվականին, Սվերլոդսկի հեռուստատեսությամբ։ Ռեժիսոր Անատոլի Ալյաշևն ստեղծել է մուլտֆիլմ ընկերության և փոխօգնության մասին։


== Սյուժե ==
Շան ձագը և հավի ճուտը որոշում են միասին ապրել` շնիկի տնակում։ Հետո նրանք որոշում են պատրաստել սեղան և աթոռ։ Ճուտիկն առաջարկում է, որ միասին գնան տախտակը բերելու, բայց շունիկը պատասխանում է, թե, երկուսով բոլորն էլ կկարողանան, իսկ ճուտիկը թող փորձի մենակ գնալ։ Հավի ճուտը վախենում էր, բայց որոշում է մենակ գնալ։ Նա գնում է, մոտենում է ցանկապատին և տեսնում է մի լավ տախտակ։ Նա քաշում է տախտակը և առանց նկատելու ջրի մեջ է նետում սև կատվին, որը նստած էր այս տախտակի վրա ձուկ էր ուտում։ Զայրացած կատուն ընկնում է հավի ճտի հետևից, որը վախից փախչում է և թաքնվում շան ձագի մոտ։ Շունը ծիծաղում է իր ընկերոջ վրա և ամոթանք է տալիս նրան այն պատճառով, որ նա վախենում է ինչ-որ փոքրիկ կատվից։ Շունը որոշում է ինքը գնալ տախտակի հետևից։ Գնում է և տեսնում է մի փեթակ։ Շունը որոշում է տախտակը վերցնել հենց այդ փեթակից։ Այդտեղ նրա վրա են հարձակվում մեղուները։ Շունը վախենում է և հետ է փախչում։ Հիմա արդեն հավի ճուտը ծաղրում է նրան, որ վախենում է ինչ-որ փոքր մեղուներից։ Հասկանալով, որ ճիշտը միասին գնալն է, ընկերները ընկերությամ մասին ուրախ երգ երգելով` գնում են և վերցնում իրենց անհրաժեշտ տախտակը։


== Նկարահանող խումբ ==
Ռեժիսոր` Անատոլի Ալյաշև
Սցենարի հեղինակ` Գերման Դրոբիզ
Դերերը հնչյունավորել են` Անատոլի Շչուկին, Լ. Կատաևա
Կոմպոզիտոր` Ալմազ Մոնասիպով
Մուլտիպլիկատորներ` Եվգենի Սկարիդով, Ալեքսանդրա Եվլադովա, Տատյանա Կոստուոսուվա, Ռ. Պեստրյակովա, Ն. Իշինա
Օպերատոր` Ա. Իշին
Հնչյունային օպերատոր` Բորիս Բերեստեցկի


== Ծանոթագրություններ ==


== Արտաքին հղումներ ==
Հե՞շտ է խիզախ լինել(անգլ.) ֆիլմը Internet Movie Database կայքում
Մոռացված մուլտֆիլմեր
(1800) Ագուիլար

(1800) Ագուիլար (անգլ.՝ Aguilar), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 12-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 2,358172 ա. մ., առավելագույնը մոտենում է 2,0392 ա. մ. հեռավորության վրա և հեռանում 2,6771 ա. մ.։ Արեգակի շուրջ մեկ ամբողջական պտույտ է կատարում 1322,7 երկրային օրվա ընթացքում, իր ուղեծրով շարժվելով միջինում 0,27217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1800) Ագուիլար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խանտայկայի լիճ

Խանտայկա, լիճ Ռուսաստանի Կրասնոյարսկի երկրամասի Թայմիրի Ինքնավար Հանարապետությունում, Պուտորա սարավանդի հարավ֊արևմուտքում։ Մակերեսը 822 կմ2 է։
Ջրուղով միացված է Փոքր Խանտայկայի լճին (մակերեսը 58 կմ2), որի արտահոսող Ենիսեյի աջ վտակի՝ Խանտայկայի գետի ստորին հոսանքում կառուցված Ուստ Խանտայկայի հէկ֊ն առաջացրել է Խանտայկայի ջրամբարը։


== Ծանոթագրություններ ==
Սոմերսեթ Մոեմի մրցանակ

Սոմերսեթ Մոեմի մրցանակ (անգլ.՝ Somerset Maugham Award), բրիտանական ամենամյա գրական մրցանակ։ Շնորհվում է «Society of Authors» (SoA) գրական միության կողմից։ Մրցանակային ֆոնդը կազմում է ավելի քան 85,000 ֆունտ ստեռլինգ։ Մրցանակն առաջին անգամ շնորհվել է Սոմերսեթ Մոեմի կողմից 1947 թվականին՝ մի շարք երիտասարդ (մինչև 35 տարեկան) գրողներին՝ արտերկիր ուղևորությունը ֆինանսավորելու համար։ 
Մրցանակը հնարավորություն է տալիս երիտասարդ գրողներին հարստացնել իրենց ստեղծագործությունները՝ փորձ ձեռք բերելով օտար երկրներում։ Մրցանակներ են տրվում մրցանակաբաշխությունից մեկ տարի առաջ հրապարակված գեղարվեստական, գիտահանրամատչելի ստեղծագործությունների կամ պոեզիայի հրատարակված գործերի համար։


== Հայտատուներ ==
Դիմորդները պետք է լինեն Միացյալ Թագավորության քաղաքացի կամ մշտապես բնակվեն Մեծ Բրիտանիայում։
Հայտատուները պետք է լինեն 30 տարեկանից ցածր տարիքի։
Հայտերն առաջին անգամ հրատարակվում են Մեծ Բրիտանիայում։
Հայտերը կարող են լինել պոեզիա, գեղարվեստական գրականություն, քննադատություն, կենսագրություն, պատմություն, փիլիսոփայություն, գեղարվեստական գրականություն կամ ճանապարհորդական նոթեր։ Դրամատիկական աշխատանքները չեն ընդունվում։
Մրցանակային գումարը պետք է օգտագործվի միջազգային ճանապարհորդությունների համար։


== Մրցանակակիրներ ==
Մրցանակն ստեղծվել և առաջին անգամ շնորհվել է Սոմերսեթ Մոեմի կողմից 1947 թվականին՝ 35 տարեկանից ցածր բրիտանացի հեղինակներին հնարավորություն տալու հարստացնել իրենց ստեղծագործությունները՝ արտերկրում ժամանակ անցկացնելով։ Մրցանակ ստացողներ մեջ առանձնանում է Քինգսլի Էմիսը, որն ակնհատորեն չէր սիրում արտասահմանյան ճանապարհորդությունները և որը իր առաջին վեպի՝ «Բախտավոր Ջիմը» գրքի համար 1955 թվականին ստացած մրցանակի գումարն օգտագործել է «Ինձ այստեղ դուր է գալիս» գիրքը գրելու համար, որի համար Մոեմը նրան անվանել է «սրիկա»։
1964 թվականից ի վեր Սոմերսեթ Մոեմի գրական մրցանակի համար տարեկան ընտրվում են բազմաթիվ հաղթողներ։ 1975 և 2012 թվականներին մրցանակ չի տրվել ոչ մի գրողի։


== Ծանոթագրություններ ==


== Արտաքին հղումներ ==
Prizes for Fiction and Non-Fiction Archived 2008-06-07 at the Wayback Machine., différents prix remis par la Society of Authors -ի  կողմից շնորհված տարբեր մրցանակներ (անգլ.)
The Somerset Maugham Award Archived 2007-09-29 at the Wayback Machine., հաղթողների ցուցակ (անգլ.)